**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD - 1595/2015

**1724a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov **(tlač 1724) - druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **1995** z 30. septembra 2015 pridelila vládny návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov **(tlač 1724)** na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre obranu a bezpečnosť ako gestorskému

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor Národnej rady Slovenskej republiky** uznesením č. 698 z 3. novembra 2015 odporučil Národnej rade Slovenskej republiky vládny návrh zákona schváliť s pripomienkami.

 **Výbor Národnej rady Slovenskej republiky pre obranu a bezpečnosť** uznesením č. 220 z 3. novembra 2015 odporučil Národnej rade Slovenskej republiky vládny návrh zákona schváliť s pripomienkami.

V čl. I bode 26 sa slová „a) až g)“ nahrádzajú slovami „a) až f)“.

Úprava vnútorného odkazu vyplýva z prečíslovania písmen v § 4 ods. 2 vzhľadom na novo vložené písmeno b).

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I bod 45 znie:

„45. V § 77 ods. 4 písm. g) sa slová „podpis a“ nahrádzajú slovami „podpis žiadateľa a meno, priezvisko, rodné číslo a vlastnoručný“.“.

Navrhovanou novelizačnou úpravou vypadne z ustanovenia povinnosť podpísať žiadosť o udelenie vodičského oprávnenia plnoletým žiadateľom. Ustanovenie preto treba upraviť tak, aby žiadosť o udelenie vodičského oprávnenia obsahovala okrem vlastnoručného podpisu zákonného zástupcu aj vlastnoručný podpis žiadateľa, ktorý je plnoletý a na účely podania žiadosti o udelenie vodičského oprávnenia podpis zákonného zástupcu nepotrebuje.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I bod 76 znie:

„76. V § 113 ods. 1 sa slová „súdnym exekútorom,“ nahrádzajú slovami „súdnym exekútorom prostredníctvom Slovenskej komory exekútorov, notárom prostredníctvom Notárskej komory Slovenskej republiky,“.“.

Slovenská komora exekútorov okrem iného dohliada na činnosť exekútorov podľa Exekučného poriadku. Pri poskytovaní z informácií z evidencie vozidiel je nutné rešpektovať aj osobitné predpisy, a to najmä preukázanie poverenia na vykonávanie exekúcie pri jednotlivom vykonaní dopytu do evidencie vozidiel; zároveň je nutné zabezpečiť, aby bola vykonávaná aj správa jednotlivých prístupov zriadených pre súdnych exekútorov. Vzhľadom na uvedené sa navrhuje upraviť poskytovanie informácií súdnym exekútorom, ako aj notárom prostredníctvom ich zastrešujúcich orgánov.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I bode 84 slová „§ 116 ods. 15“ nahradiť slovami „§ 116 ods. 16“.

Ide o legislatívno-technickú zmenu súvisiacu so zmenou číslovania odsekov v § 116.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I bod 93 znie:

„93. V § 116 sa za odsek 12 vkladajú nové odseky 13 a 14, ktoré znejú:

„(13) Orgán Policajného zboru zaeviduje zmenu v evidencii vozidiel podľa odseku 8 a držiteľovi vozidla vydá osvedčenie o evidencii časť I a časť II, ak tomu nebránia zákonné dôvody; ak orgán Policajného zboru eviduje zmenu z iného okresu pobytu, sídla alebo prevádzkarne, pridelí vozidlu evidenčné číslo a vydá tabuľku s evidenčným číslom.

(14) Doterajší vlastník vozidla alebo osoba, na ktorú sa držba vozidla previedla, môže požiadať orgán Policajného zboru, ktorý vozidlo eviduje, o zrušenie oznámenia zmeny podľa § 116 ods. 1 písm. a) a ods. 2; ustanovenie odseku 4 sa vzťahuje primerane.“.“.

Doterajšie odseky 13 až 15 sa označujú ako odseky 15 až 17.“

Upresňuje sa, či orgán Policajného zboru bude vydávať pri zmenách v evidencii vozidiel len doklady alebo aj tabuľky s evidenčným číslom. Zároveň sa ustanovuje, že o zrušenie oznámenia prevodu držby na inú osobu bude možné požiadať len orgán Policajného zboru, ktorý vozidlo eviduje.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 93 vložiť nový bod 94, ktorý znie:

„94. V § 116 ods. 15 sa na konci pripája táto veta: „Ak bolo osvedčenie o evidencii časť I alebo časť II alebo tabuľka s evidenčným číslom zadržaná podľa § 72 ods. 1 písm. a) z dôvodu nespôsobilosti vozidla alebo technickej nespôsobilosti vozidla na cestnú premávku alebo podľa § 72 ods. 1 písm. b), orgán Policajného zboru vykoná zmenu podľa odseku 1 písm. d), pričom tabuľku s evidenčným číslom nevydáva; tento postup neplatí, ak bol uplatnený postup podľa § 72 ods. 7.“.“.

Doterajšie body 94 až 143 následne prečíslovať.

V praxi sú zaznamenávané prípady, kedy má vozidlo zadržané doklady z dôvodu technickej nespôsobilosti alebo uplynutia technickej a emisnej kontroly a je záujem takéto vozidlá vyviezť do cudziny. Na odhlásenie vozidla do cudziny je však potrebné absolvovať kontrolu originality, preto sa navrhuje takýmto vozidlám vydávať len doklady, s ktorými bude možné absolvovať kontrolu originality a následne ich bude možné dať vyviezť.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 97 vložiť nový bod 98, ktorý znie:

„98. V § 116a odsek 9 znie:

„(9) Doterajší vlastník vozidla alebo osoba, na ktorú sa držba vozidla previedla, môže požiadať o zrušenie oznámenia zmeny podľa § 116 ods. 1 písm. a) a ods. 2 aj prostredníctvom elektronickej služby zavedenej na tento účel, pričom je povinný žiadosť podpísať zaručeným elektronickým podpisom;64) ustanovenie odseku 2 sa vzťahuje primerane.“.“

Doterajšie body 98 až 143 následne prečíslovať.

Ide o legislatívne spresnenie možnosti zrušiť ohlásenie prevodu držby alebo zmeny vlastníckeho práva k vozidlu aj prostredníctvom elektronickej služby.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 101 vložiť nový bod 102, ktorý znie:

„102. V § 119 sa za odsek 5 vkladá nový odsek 6, ktorý znie:

„(6) Ak bolo osvedčenie o evidencii časť I alebo časť II alebo tabuľka s evidenčným číslom zadržaná podľa § 72 ods. 1 písm. a) z dôvodu nespôsobilosti vozidla alebo technickej nespôsobilosti vozidla na cestnú premávku alebo podľa § 72 ods. 1 písm. b), orgán Policajného zboru vykoná zmenu podľa odseku 5, pričom tabuľku s evidenčným číslom nevydáva; tento postup neplatí, ak bol uplatnený postup podľa § 72 ods. 7.“.

Doterajšie odseky 6 a 7 sa označujú ako odseky 7 a 8.“

Doterajšie body 102 až 143 následne prečíslovať.

Ide o úpravy súvisiace so zmenami v odhlásení vozidla do cudziny v § 116.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I doterajší bod 102 znie:

„102. V § 119a odseky 8 a 9 znejú:

„(8) Vlastník vozidla alebo držiteľ vozidla dočasne vyradeného z evidencie, je povinný najneskôr do 15 dní od uplynutia lehoty dočasného vyradenia písomne požiadať orgán Policajného zboru o

a) opätovné zaradenie vozidla do evidencie,

b) predĺženie dočasného vyradenia vozidla z evidencie,

c) vyradenie vozidla z evidencie,

d) prevod držby vozidla na inú osobu,

e) zmenu vlastníckeho práva k vozidlu alebo

f) zápis vlastníka vozidla alebo držiteľa vozidla.

(9) Pri predĺžení lehoty dočasného vyradenia vozidla z evidencie vozidiel sa primerane postupuje podľa odsekov 1 až 4. Orgán Policajného zboru vykoná zmenu podľa odseku 8 písm. d) až f), ak tomu nebránia iné zákonné dôvody, pričom osvedčenie o evidencii časť I, časť II ani tabuľku s evidenčným číslom nevydáva.“.“.

Navrhuje sa preformulovať nové povinnosti vlastníka alebo držiteľa po skončení dočasného vyradenia z evidencie, pričom sa tieto povinnosti z hľadiska systematiky zákona umiestňujú do iného odseku.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 102 vložiť nový bod 103, ktorý znie:

„103. V § 120 ods. 1 sa na konci pripája táto veta: „Ak o vyradenie vozidla z evidencie nepožiadal jeho vlastník, orgán Policajného zboru vyradí vozidlo z evidencie len so súhlasom vlastníka vozidla.“.“.

Doterajšie body 103 až 143 následne prečíslovať.

Vzhľadom na to, že vyradene vozidla z evidencie je konečný stav, podmieňuje sa vyradenie vozidla z evidencie zo strany držiteľa vozidla len so súhlasom jeho vlastníka.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I doterajší bod 103 znie:

„103. V § 120 ods. 2 sa slová „potvrdenie o neexistencii starého vozidla vydaného obvodným úradom životného prostredia na účel jeho vyradenia z evidencie vozidiel,“ nahrádzajú slovami „rozhodnutie orgánu štátnej správy odpadového hospodárstva o neexistencii vozidla,“ a na konci sa pripájajú tieto slová: „alebo ak boli odovzdané osobe vykonávajúcej zber starých vozidiel alebo spracovateľovi starých vozidiel podľa odseku 3“.“.

Pri vyraďovaní vozidla z evidencie sa zosúlaďuje terminológia s novým zákonom č. 79/2015 Z. z. o odpadoch. Navrhuje sa tiež reflektovať na to, že podľa zákona o odpadoch možno vozidlo odovzdať na spracovanie nielen samotnému spracovateľovi starých vozidiel, ale aj osobe vykonávajúcej zber starých vozidiel, ktorá následne staré vozidlá odovzdáva spracovateľovi starých vozidiel.

Zároveň pôvodný novelizačný bod 103 navrhoval pri žiadosti občana o vyradenie vozidla z evidencie vypustiť predloženie potvrdenia o prevzatí starého vozidla na spracovanie. Vzhľadom na skutočnosť, že sú prípady, kedy občania odovzdali vozidlo na spracovanie ešte pred zriadením autorizovaných pracovísk na zber starých vozidiel, mohli by sa v súčasnosti takýto občania dostať do problémov pri vyradení vozidla z evidencie. Navrhuje sa preto ponechať znenie § 120 ods. 2 v doterajšom znení.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 105 vložiť nové body 106 a 107, ktoré znejú:

„106. V § 120 ods. 3 sa nad slovom „spracovanie,“ vypúšťa odkaz „66)“ a slová „spracovateľovi vozidla“ sa nahrádzajú slovami „osobe vykonávajúcej zber starých vozidiel alebo spracovateľovi starých vozidiel“.

 107. V § 120 ods. 6 sa vypúšťajú slová „je odpadom a“.“.

Doterajšie body 106 až 143 následne prečíslovať.

Pri vyraďovaní vozidla z evidencie sa zosúlaďuje terminológia s novým zákonom č. 79/2015 Z. z. o odpadoch. Navrhuje sa tiež reflektovať na to, že podľa zákona o odpadoch možno vozidlo odovzdať na spracovanie nielen samotnému spracovateľovi starých vozidiel, ale aj osobe vykonávajúcej zber starých vozidiel, ktorá následne staré vozidlá odovzdáva spracovateľovi starých vozidiel.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I doterajšom bode 107 slová „ktoré odovzdal spracovateľovi starého vozidla na spracovanie,66)“ nahradiť slovami „ktorý odovzdal staré vozidlo osobe vykonávajúcej zber starých vozidiel alebo spracovateľovi starých vozidiel,“.

Požiadať o vyradenie vozidla z evidencie možno nielen po odovzdaní starého vozidla spracovateľovi starých vozidiel, ale aj po jeho odovzdaní osobe vykonávajúcej zber starých vozidiel, ktorá následne staré vozidlá odovzdáva spracovateľovi starých vozidiel.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 107 vložiť nový bod 108, ktorý znie:

„108. V § 121 ods. 3 sa za slová „príslušný orgán“ vkladajú slová „štátnej správy odpadového hospodárstva“ a slová „staré vozidlo je odpadom“ nahrádzajú slovami „vozidlo je starým vozidlom“.“.

Doterajšie body 108 až 143 následne prečíslovať.

Zosúlaďuje sa terminológia pri vyraďovaní vozidla z evidencie s novým zákonom č. 79/2015 Z. z. o odpadoch.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 112 vložiť nové body 113 a 114, ktoré znejú:

„113. V § 127 ods. 3 sa na konci pripájajú tieto slová: „okrem zvláštneho evidenčného čísla obsahujúceho písmeno H alebo S, ktoré môžu byť usporiadané v jednom riadku“.

114. V § 127 odsek 5 znie:

„(5) V druhom riadku sa uvádza písmeno M, V, H, S alebo Z a tri číslice; ak je zvláštne evidenčné číslo obsahujúce písmeno H alebo S usporiadané v jednom riadku, písmeno H alebo S a tri číslice sa uvádzajú za dvojicou písmen označujúcou okres, v ktorom bolo zvláštne evidenčné číslo vydané. Za písmeno M, V, H, S alebo Z sa môže uviesť aj ďalšie písmeno.“.“.

Doterajšie body 113 až 143 následne prečíslovať.

Viaceré historické a športové vozidlá majú reálny priestor na umiestnenie tabuľky s evidenčným číslom v štandardnom (jednoriadkovom) rozmere, pričom dosiaľ nebolo možné vyrobiť tabuľky takýchto rozmerov. Uvedené opatrenie sa navrhuje prijať na základe iniciatívy zberateľov historických vozidiel.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I doterajšom bode 124 slová „§ 119a ods. 6“ nahradiť slovami „§ 119a ods. 8“.

Ide o súvisiace legislatívno-technické úpravu v nadväznosti na zmeny v § 119a.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I bode 134, § 139d ods. 7 druhej vete sa nad slovo „predpisom“ umiestňuje odkaz „71a)“ a slovo „zákona“ sa nahrádza slovom „predpisu“.

Ide o legislatívno-technickú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I za doterajší bod 138 vložiť nový bod 139, ktorý znie:

„139. V § 143 ods. 15 sa slová „31. decembra 2016“ nahrádzajú slovami „31. decembra 2019“.“.

Doterajšie body 139 až 143 následne prečíslovať.

Prechodné obdobie, počas ktorého je potrebné zosúladiť dopravné značky umiestnené do 1. februára 2009 s podmienkami podľa zákona o cestnej premávke, sa navrhuje predĺžiť o tri roky, do 31. decembra 2019 vzhľadom na potrebu vhodnejšie rozložiť finančné zaťaženie príslušných orgánov spojené s výmenou dopravného značenia.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I doterajšom bode 141 § 143e na začiatok vložiť nový odsek 1, ktorý znie:

„(1) Žiadosti o udelenie vodičského oprávnenia podľa predpisov účinných do 31.

decembra 2015 možno používať do 30. júna 2016.“.

Doterajšie odseky 1 až 3 následne označiť ako odseky 2 až 4.

Vzhľadom na zmenu obsahových náležitostí žiadosti o udelenie vodičského oprávnenia sa navrhuje prechodné ustanovenie doplniť aj o možnosť používať doterajšie žiadosti do 30. júna 2016.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. II bode 1, § 13 ods. 3 sa slovo „zákon“ nahrádza slovom „predpis“.

Ide o legislatívno-technickú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. II bode 1, § 13 ods. 4 sa slová „za priestupky“ presúvajú pred slovo „uložené“.

Formulačná úprava textu ustanovenia na účely zamedzenia dvojakého výkladu ustanovenia.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

 Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 21** hlasovať spoločne, a tieto  **schváliť.**

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov **(tlač 1724)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

 Gestorský výbor určil spoločného spravodajcu výborov **Mariána KOVAČÓCYHO** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov **(tlač 1724)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 239** na svojej **82. schôdzi.**

V Bratislave 10. novembra 2015

**Jaroslav BAŠKA v. r.**

predseda výboru